**ความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียนสังกัดสำนักงานเขตพื้นที่การศึกษามัธยมศึกษาเขต 1**

**ศิริลักษณ์ ภูถาวร**

**มหาวิทยาลัยราชภัฎบ้านสมเด็จเจ้าพระยา**

**e-mail : siriluk\_0018@hotmail.com**

**บทคัดย่อ**

การวิจัยครั้งนี้มีวัตถุประสงค์เพื่อศึกษาความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน ใน 4 ด้าน คือ 1) ด้านการบริหารวิชาการ 2) ด้านการบริหารงบประมาณ 3) ด้านการบริหารงานบุคคล และ4) ด้านการบริหารทั่วไป กลุ่มตัวอย่างที่ใช้ในการวิจัยครั้งนี้ได้แก่ ครูโรงเรียนรัตนโกสินทร์สมโภชบางขุนเทียนจำนวน 92 คน แบบสอบถามมาตราส่วนประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ยและส่วนเบี่ยงเบนมาตรฐาน

ผลการวิจัยพบว่า ความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียนโดยรวมทั้ง 4 ด้าน อยู่ในระดับมาก เมื่อพิจารณาเป็นรายด้าน พบว่า ด้านการบริหารวิชาการ มีค่าเฉลี่ยสูงสุด รองลงมา คือ ด้านการบริหารงบประมาณ ส่วนด้านที่มีค่าเฉลี่ยต่ำสุด คือ ด้านการบริหารทั่วไป

**คำสำคัญ :** ความคิดเห็น, การบริหารงานโรงเรียน

**THE OPINIONS OF TEACHERS ON SCHOOL ADMINISTRATION**

**AT RATTANAKOSINSOMPOTCHBANGKHUNTHAIN**

**SCHOOL UNDER THE SECONDARY**

**EDUCATIONAL SERVICE**

**AREA OFFICE 1**

**SIRILUK PHUTHAWORN**

**BANSOMDEJCHAOPRAYA RAJABHAT UNIVERSITY**

**e-mail : siriluk\_0018@hotmail.com**

**ABSTRACT**

This study aimed to determine the teachers’ opinion on school administration at Rattanakosin Sompotch Bang Khun Thian School in aspects, i.e., 1) academic administration,   
2) budget administration, 3) personel administration and 4) general administration. The sample included 92 teacher at Rattanakosin Sompotch Bang Khun Thian School. Data were colleted using 5 point rating scale questionnaire and checklist and were statistically analyzed by percentage, mean, and standard deviation.

The results showed that the opinions in four parts of administration were rated at high level. After item analysis, academic administration was rated at the highest mean followed by budget administration and general administration.

**Keyword :** Opinion , School Administration

**บทนำ**

การใช้ศาสตร์และศิลป์ในการบริหารอย่างมีกลยุทธ์ในการทำงานให้ประสบความสำเร็จ โดยการใช้ทรัพยากรทางการบริหารเข้ามาดำเนินงาน เพื่อให้บรรลุวัตถุประสงค์ขององค์การ ภายใต้รูปแบบการเปลี่ยนแปลงทางการศึกษา ในยุคของการบริหาร  
จัดการศึกษาไทยในปัจจุบัน ท่ามกลางกระแสแห่งความเป็นโลกาภิวัฒน์ (Globalization) ซึ่งอยู่ภายใต้เงื่อนไขการปรับเปลี่ยนการแข่งขัน และความมุ่งมั่นของสังคมที่ดำเนินไปอย่างรวดเร็วมีความหลากหลายนั้น ต่างก็ส่งผลกระทบต่อวงวิชาชีพโดยเฉพาะด้านการศึกษา ซึ่งเป็นผลสืบเนื่องมาจากการปรับเปลี่ยนบริบท และโครงสร้างการบริหารของการบริหารจัดการศึกษาภายใต้สาระแห่งบทบัญญัติของกฎหมายการศึกษา ที่เรียกว่า “พระราชบัญญัติการศึกษาแห่งชาติ พ.ศ.2542” เป็นการจัดโครงสร้างการบริหารการศึกษา โดยยึดหลักของการมีเอกภาพเชิงนโยบาย หลากหลาย ในการปฏิบัติ โดยเน้นระบบการกระจายอำนาจและการยึดหลักการมีส่วนร่วม ของท้องถิ่นเป็นสำคัญ

การศึกษาเป็นเครื่องมือที่สำคัญในการพัฒนาทรัพยากรมนุษย์ให้สามารถปรับตัวเข้ากับสังคมทั้งในด้านเศรษฐกิจ สังคม การเมือง การปกครอง ขนบธรรมเนียมประเพณีและวัฒนธรรมได้อย่างสมดุล สอดคล้องและเหมาะสมกับสภาพแวดล้อมทั้งภายในและภายนอกประเทศ การศึกษาจึงเป็นรากฐานที่สำคัญในการพัฒนาประเทศให้มีความเจริญไปในทิศทางที่พึงประสงค์เพราะเป็นเป้าหมายในการจัดการศึกษา คือมุ่งจัดให้สอดคล้องกับความต้องการของสังคม ปลูกฝังให้ประชากรมีความรู้ความสามารถทั้งด้านบริหารวิชาการ ด้านบริหารงานบุคคล ด้านบริหารงบประมาณ และด้านบริหารทั่วไป ดังนั้น จึงมีการปฏิรูปการศึกษาตามพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545

การบริหารงานในทุกองค์กร ต้องอาศัยปัจจัยทางการบริหาร ซึ่งประกอบด้วย คน (Man) เงิน (Money) วัสดุอุปกรณ์ (Material) และวิธีการจัดการ (Method) ซึ่งปัจจัยการบริหารทั้ง 4 นี้ นับว่าเป็นปัจจัยที่สำคัญที่สุด เนื่องจากเป็นผู้ดำเนินการ เป็นผู้จัดหา และใช้ทรัพยากรแต่ละหน่วยงานจึงได้กำหนดบทบาทหน้าที่และความรับผิดชอบของแต่ละบุคคลแตกต่างกันออกไปตามสภาพความรู้ ความสามารถและปัจจัยต่างๆ ตามพระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม (ฉบับที่ 2) พ.ศ. 2545 ที่มุ่งจัดการศึกษาได้อย่างทั่วถึงและมีคุณภาพ บรรลุจุดมุ่งหมายทางการศึกษา โดยจัดให้มีการกระจายอำนาจการบริหารจัดการศึกษา ด้านการบริหารวิชาการ ด้านการบริหารงบประมาณ ด้านการบริหารงานบุคคล และด้านการบริหารทั่วไป ไปยังคณะกรรมการสำนักงานเขตพื้นที่การศึกษาและสถานศึกษาในเขตพื้นที่การศึกษาโดยตรง

การบริหารจัดการศึกษาในระดับโรงเรียนหรือสถานศึกษาของประเทศไทยนับได้ว่ายังมีปัญหาและอุปสรรคอยู่ค่อนข้างมาก พิจารณาได้ดังนี้(ถวิล มาตรเลี่ยม, 2544, น.12 : อ้างถึงใน เผด็จ ขอบรูป, 2552, น. 32)   
1) ปัญหาการรวมอำนาจสู่ส่วนกลาง สถานศึกษาทุกแห่งไม่ว่าจะอยู่ที่ไหนของประเทศต้องขึ้นตรงต่อกรมหรือสำนักงานในส่วนกลางซึ่งเป็นนิติบุคคลสถานศึกษาไม่มีอำนาจการบริหารตนเองได้ทั้งด้านวิชาการ ด้านงบประมาณ และบุคลากร 2) ผู้บริหารไม่มีอำนาจในการตัดสินใจ ทำหน้าที่เป็นเพียงตัวแทนของส่วนกลางเป็นผู้ประสานงานมากกว่าเป็นผู้บริหาร เมื่อพูดถึงบทบาทหน้าที่หลักของผู้บริหารทั้ง 6 ประการคือ 1) งานการเรียนการสอน 2) งานกิจการนักเรียน 3) งานบุคลากร 4) งานอาคารสถานที่ 5) งานการเงินและ 6) งานสัมพันธ์ชุมชนจะ พบว่าผู้บริหารสถานศึกษาของไทยมีอำนาจในการตัดสินใจเพียงน้อยนิดซึ่งการจัดระบบบริหารงานในสถานศึกษาที่เหมาะสมและสอดคล้องกับภาระความรับผิดชอบนั้นเป็นปัจจัยสำคัญที่จะทำให้การจัดการศึกษามีคุณภาพได้ ทั้งนี้เนื่องเพราะการบริหารจัดการนั้นครอบคลุมกิจกรรมการดำเนินการต่างๆ ทางการศึกษาไว้หมดไม่ว่าจะเป็นเรื่องของครูและบุคลากรนักเรียน หลักสูตรและการเรียนการสอน การจัดทำนโยบายและแผนการประเมินผล ระบบข้อมูลสารสนเทศ การมีส่วนร่วมในการจัดการศึกษา การใช้ทรัพยากรอย่างมีประสิทธิภาพ ดังนั้นถ้าการบริหารจัดการไม่ดี ไม่มีประสิทธิภาพย่อมส่งผลต่อคุณภาพของการศึกษาได้

โรงเรียนรัตนโกสินทร์สมโภชบางขุนเทียนเป็นโรงเรียนขนาดใหญ่พิเศษ เปิดสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 ซึ่งมีการบริหารงานโรงเรียนออกเป็น 4 ด้าน ประกอบด้วย ด้านการบริหารวิชาการ ด้านการบริหารงบประมาณ ด้านการบริหารงานบุคคล และด้านการบริหารทั่วไป ซึ่งสามารถดำเนินการอย่างอิสระ คล่องตัว การบริหารงานจะประสบความสำเร็จและมีประสิทธิภาพเมื่อครูมีความพึงพอใจต่อการปฏิบัติงาน เพื่อให้การปฏิบัติงานเป็นไปอย่างราบรื่น สิ่งจูงใจในการปฏิบัติงาน เหมาะสมกับความต้องการของครูเพียงใด ครูมีความต้องการอย่างไรต่อการบริหารงาน ผู้บริหารต้องหาวิธีการอย่างไรทำให้ครูมีเจตคติที่ดีต่อการทำงาน ร่วมแรงร่วมใจ ความต้องการต่อการทำงานจะเป็นเครื่องชี้วัดถึงการบริหารงานที่ดีของผู้บริหารโรงเรียนที่มีการดำเนินงานที่ดีบุคลากรจะต้องรักงาน ศรัทธาและจงรักภักดีต่อโรงเรียน ซึ่งเป็นความสำคัญต่อความสำเร็จของโรงเรียนในระยะยาว โรงเรียนควรสร้างความพึงพอใจในการทำงานให้เกิดขึ้นอย่างเต็มที่

ดังนั้น ผู้วิจัยได้ตระหนักถึงความสำคัญของการบริหารงานโรงเรียนรัตนโกสินทร์สมโภชบางขุนเทียน จึงมีความสนใจที่จะศึกษาว่าความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน สังกัดสำนักงานเขตพื้นที่การศึกษามัธยมศึกษาเขต 1 บางขุนเทียนใน 4 ด้าน ประกอบด้วย ด้านการบริหารวิชาการ ด้านการบริหารงบประมาณ ด้านการบริหารงานบุคคล และด้านการบริหารทั่วไป เพื่อเป็นแนวทางนำเสนอต่อผู้บริหารหรือผู้ที่เกี่ยวข้องนำผลที่ได้ไปใช้ให้เป็นประโยชน์ในการพัฒนาการบริหารงานโรงเรียนรัตนโกสินทร์สมโภชบางขุนเทียน ให้มีประสิทธิภาพ ซึ่งจะส่งผลต่อการพัฒนาคุณภาพสถานศึกษาต่อไป

**วัตถุประสงค์การวิจัย**

เพื่อศึกษาความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน สังกัดสำนักงานเขตพื้นที่การศึกษามัธยมศึกษาเขต 1

**วิธีดำเนินการวิจัย**

การวิจัยครั้งนี้มุ่งศึกษาความคิดเห็นของครูต่อการบริหารงานโรงเรียนรัตนโกสินทร์สมโภชบาง  
ขุนเทียนสังกัดสำนักงานเขตพื้นที่การศึกษามัธยมศึกษา เขต 1 มีวิธีดำเนินการวิจัยใน 3 ประเด็น ดังนี้

1. ประชากรในการวิจัยครั้งนี้ ได้แก่ ครูโรงเรียนรัตนโกสินทร์สมโภชบางขุนเทียนจำนวน 120 คนกลุ่มตัวอย่าง ได้แก่ ครูโรงเรียนรัตนโกสินทร์สมโภชบางขุนเทียนจำนวน 92 คน การกำหนดขนาดกลุ่มตัวอย่างโดยใช้ตารางของเครจซี่และมอร์แกนโดยใช้วิธีการสุ่มอย่างง่าย (Random Sampling)

2. เครื่องมือที่ใช้ในการเก็บรวบรวมข้อมูล การวิจัยในครั้งนี้ ใช้แบบสอบถามที่ผู้วิจัยสร้างขึ้นโดยแบ่งเป็น 2 ตอนดังนี้

ตอนที่ 1 สอบถามเกี่ยวกับสถานภาพของผู้ตอบแบบสอบถาม ประกอบด้วย เพศ ตำแหน่ง  
และวุฒิการศึกษามี ลักษณะเป็นแบบสำรวจรายการ (Check List )

ตอนที่ 2 สอบถามเกี่ยวกับความคิดเห็นของครูต่อการบริหารงานโรงรัตนโกสินทร์สมโภชบางขุนเทียน ใน 4 ด้าน คือ 1) ด้านการบริหารวิชาการ   
2) ด้านการบริหารงบประมาณ 3) ด้านการบริหารงานบุคคล และ4) ด้านการบริหารทั่วไป

ลักษณะแบบสอบถามเป็นมาตราส่วนประมาณค่า (Rating Scale ) มี 5 ระดับ หาค่าความเชื่อมั่น (Reliability) ของแบบสอบถามโดยวิธีหาค่าสัมประสิทธิ์แอลฟาของครอนบาค (Cronbach’ s Alpha Coefficient) ค่าความเชื่อมั่น เท่ากับ 0.97

3. สถิติที่ใช้ในการวิเคราะห์ข้อมูล ได้แก่ ข้อมูลเกี่ยวกับสถานภาพของผู้ตอบแบบสอบถามวิเคราะห์ข้อมูลโดยใช้ค่าร้อยละแล้วนำเสนอในรูปของตาราง และความเรียง ส่วนข้อมูลเกี่ยวกับความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน ใน 4 ด้าน วิเคราะห์ข้อมูลโดยการหาค่าเฉลี่ย () และส่วนเบี่ยงเบนมาตรฐาน (S.D.) โดยใช้เกณฑ์การแปลความหมายค่าเฉลี่ย ดังนี้ (บุญชม ศรีสะอาด, 2545,น.100) ค่าเฉลี่ย 4.51 – 5.00 หมายถึง มีความคิดเห็นอยู่ในระดับมากที่สุด ค่าเฉลี่ย 3.51 – 4.50 หมายถึง มีความคิดเห็นอยู่ในระดับมาก ค่าเฉลี่ย 2.51 – 3.50 หมายถึง มีความคิดเห็นอยู่ในระดับปานกลาง ค่าเฉลี่ย 1.51 – 2.50 หมายถึงมีความคิดเห็นอยู่ในระดับน้อย ค่าเฉลี่ย 1.00 – 1.5หมายถึง มีความคิดเห็นอยู่ในระดับน้อยที่สุด โดยทำการวิเคราะห์ข้อมูลและประมวลผลด้วยโปรแกรมสำเร็จรูป

**ผลการวิจัย**

ผลการวิจัยความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน ผลการศึกษาพบว่า โดยรวมทั้ง 4 ด้าน อยู่ในระดับมาก (=4.03) เมื่อพิจารณาเป็นรายด้าน พบว่า ด้านการบริหารวิชาการ มีค่าเฉลี่ยสูงสุด (=4.18) รองลงมา คือ ด้านการบริหารงบประมาณ (=4.11) ด้านการบริหารงานบุคคล (=4.05) ส่วนด้านที่มีค่าเฉลี่ยต่ำสุด คือ ด้านการบริหารทั่วไป (=3.76)

ส่วนผลการวิจัย เมื่อพิจารณาเป็นรายด้านผู้วิจัยสรุปผลในแต่ละด้าน ดังนี้

1. ด้านการบริหารวิชาการ โดยรวมมีความคิดเห็นอยู่ในระดับมาก (=4.18) เมื่อพิจารณาเป็นรายข้อ พบว่า โรงเรียนมีการนิเทศ  
การสอน ติดตาม และประเมินผล มีค่าเฉลี่ยสูงสุด (=4.52) รองลงมา คือ โรงเรียนมีการพัฒนากระบวนการเรียนรู้ให้เหมาะสมมีประสิทธิภาพ (=4.33) ส่วนโรงเรียนมีการส่งเสริมความรู้  
ด้านวิชาการแก่ชุมชน มีค่าเฉลี่ยต่ำสุด (=3.97)

2. ด้านการบริหารงบประมาณ โดยรวมมีความคิดเห็นอยู่ในระดับมาก (=4.11) เมื่อพิจารณาเป็นรายข้อ พบว่า โรงเรียนมีการบริหารการเงินปฏิบัติตามระเบียบ ขั้นตอนของกระทรวงการคลังกำหนด มีค่าเฉลี่ยสูงสุด (=4.23) รองลงมา คือการตรวจสอบการบริหารบัญชีให้เป็นปัจจุบัน (=4.20) ส่วนโรงเรียนมีการระดมทรัพยากรและทุนการศึกษา สนับสนุนการจัดการศึกษา มีค่าเฉลี่ยต่ำสุดต่ำที่สุด (=3.95)

3. ด้านการบริหารงานบุคคล โดยรวมมีความคิดเห็นอยู่ในระดับมาก (=4.05) เมื่อพิจารณาเป็นรายข้อ พบว่า ด้านการประเมินผลการปฏิบัติงานครูและบุคลากรมีระเบียบวินัย ความรับผิดชอบต่อหน้าที่ และตรงต่อเวลา (=4.21) รองลงมา คือ กำหนดโทษแก่ข้าราชการครูและบุคลากรทางการศึกษา ตามระเบียบวินัยทางราชการกำหนด (=4.13) ส่วนในด้านการสร้างขวัญและกำลังใจเพื่อเสริมสร้างประสิทธิภาพในการปฏิบัติงานของครูและบุคลากร มีค่าเฉลี่ยต่ำสุด (=3.92)

4. ด้านการบริหารทั่วไป โดยรวมมีความคิดเห็นอยู่ในระดับมาก (=3.76) เมื่อพิจารณาเป็นรายข้อ พบว่า โรงเรียนมีการประชุมคณะกรรมการสถานศึกษาขั้นพื้นฐาน เพื่อหามติเห็นชอบในการพัฒนาสถานศึกษา มีค่าเฉลี่ยสูงสุด (=4.17) รองลงมา คือ งานพัฒนาระบบและเครือข่ายข้อมูลสารสนเทศมีความสะดวกและทันสมัย (=4.09) ส่วนโรงเรียนมีการจัดทำสำมะโนผู้เรียนเพื่อให้สามารถนำข้อมูลมาใช้ได้อย่างมีประสิทธิภาพ มีค่าเฉลี่ยต่ำสุด (=3.78)

**สรุปผลและอภิปรายผล**

จากการวิจัยเรื่องความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน โดยรวมทั้ง 4 ด้าน อยู่ในระดับมาก ทั้งนี้อาจเป็นเพราะ สอดคล้องกับความต้องการของครูโรงเรียนรัตนโกสินทร์สมโภชบางขุนเทียน ที่คาดหวังให้โรงเรียนมีการพัฒนาในทุกๆด้านอย่างเต็มที่จากผู้บริหารในการบริหารงานโรงเรียนแต่ละด้าน ซึ่งผู้บริหารเป็นบุคคลที่สำคัญที่จะนำพาโรงเรียนไปสู่ความสำเร็จ และโรงเรียนเป็นสถานที่ที่ผู้บริหาร ครู และนักเรียน อาศัยอยู่ร่วมกัน เติบโตและพัฒนาไปด้วยกัน การที่จะพัฒนาประสิทธิภาพของโรงเรียนอย่างทั่วไปจะเริ่มที่ผู้บริหารเป็นอันดับแรกและคุณภาพของผู้ร่วมงานเป็นอันดับรองลงมา เพราะตำแหน่งผู้บริหารเป็นตำแหน่งที่รับผิดชอบในการกำหนดเป้าหมายของโรงเรียน การริเริ่มทำงานใหม่ๆ การวางแผนงานการพัฒนาประสานงานในฝ่ายต่างๆ ที่รับผิดชอบ ตลอดจนถึงการปรับปรุงงานให้ก้าวหน้าอยู่เสมอ ซึ่งครูและบุคลากรในโรงเรียนได้มีส่วนร่วมในการหริหารจัดการและวางแผนการจัดการศึกษาร่วมกับโรงเรียน ทั้งยังได้รับข้อมูลข่าวสารอย่างสม่ำเสมอ เพื่อให้ทราบถึงความเคลื่อนไหวและการพัฒนาของโรงเรียนอย่างต่อเนื่อง ซึ่งสอดคล้องกับงานวิจัยของ ภัทรมน อินไหม (2558) ได้ศึกษาความคิดเห็นของครูที่มีต่อการบริหารงานของผู้บริหารสถานศึกษา ของโรงเรียนกะทู้วิทยา สังกัดเขตพื้นที่การศึกษามัธยมศึกษา เขต 14 ซึ่งผลการวิจัยพบว่า โดยรวมและรายด้านทั้ง 4 ด้าน อยู่ในระดับมาก เพื่อพิจารณาเป็นรายด้านพบว่า การบริหารด้านวิชาการ การบริหารด้านงบประมาณ การบริหารด้านบุคคล และการบริหารทั่วไป ทุกด้านมีความคิดเห็นอยู่ในระดับมากและสอดคล้องกับงานวิจัยของลัดดาวัลย์ ใจไว (2558) ได้ศึกษาความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี   
เขต 3 ซึ่งผลการวิจัย พบว่า ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 โดยรวมและรายด้านอยู่ในระดับมาก เมื่อพิจารณารายด้าน โดยเรียงลำดับจากมากไปหาน้อย ได้แก่ ด้านการบริหารงานงบประมาณ ด้านการบริหารงานบุคคล และด้านการบริหารงานวิชาการ ส่วนด้านการบริหารงานทั่วไป มีการบริหารจัดการศึกษาเป็นอันดับสุดท้าย นอกจากนั้นยังสอดคล้องกับงานวิจัยของ ประทุมทิพย์ แก้วทองคำ (2557) ได้ศึกษาความพึงพอใจของครูผู้สอน ต่อการบริหารสถานศึกษาของวิทยาลัยเทคโนโลยีบางละมุงอินเตอร์-เทค ซึ่งผลการวิจัย พบว่า ความพึงพอใจของครูที่มีต่อการบริหารงานของวิทยาลัยเทคโนโลยีสยามบริหารธุรกิจ นนทบุรีโดยภาพรวมอยู่ในระดับมาก เมื่อพิจารณาเป็นรายด้านพบว่าระดับความพึงพอใจด้านที่มีค่าเฉลี่ยจากสูงไปหาต่ำ คือ ด้านการบริหารทั่วไป ด้านบริหารงานบุคคล ด้านการบริหารงบประมาณ และด้านที่มีค่าเฉลี่ยต่ำสุดคือ ด้านบริหารวิชาการ

ส่วนผลการวิจัยในแต่ละด้านผู้วิจัยจึงอภิปรายผล ดังนี้

**1. ด้านการบริหารวิชาการ** พบว่า โดยรวมอยู่ในระดับมาก ทั้งนี้อาจเป็นเพราะโรงเรียนมีความเอาใจใส่ดูแลในด้านการเรียนการสอนของครูที่มีต่อนักเรียน มีการส่งเสริมให้ครูได้พัฒนาการจัดการเรียนการสอนให้น่าสนใจโดยใช้สื่อ เทคโนโลยีที่ทันสมัย จัดกิจกรรมส่งเสริมการเรียนรู้โดยเน้นผู้เรียนเป็นสำคัญ ให้นักเรียนได้รับประสบการณ์ พัฒนาทั้งร่างกาย อารมณ์จิตใจ สังคมและสติปัญญา ซึ่งโรงเรียนได้จัดให้มีการคัดเลือกแบบเรียนให้ตรงตามหลักสูตร ครูมีความสามารถในการสอนในแต่ละกลุ่มสาระการเรียนรู้ โรงเรียนมีหลักสูตรและแผนการเรียนที่หลากหลายในแต่ละระดับชั้นเหมาะสมกับความสามารถของผู้เรียน โรงเรียนมีการพัฒนาแหล่งเรียนรู้ได้อย่างเหมาะสมกับผู้เรียน จัดให้ใช้สื่อและอุปกรณ์การเรียนในการสอนอย่างพอเพียง ครูมีวิธีการสอนที่หลากหลายเหมาะสมกับผู้เรียน จัดกิจกรรมส่งเสริมทางด้านการเรียนการสอนอย่างสม่ำเสมอ จัดให้นักเรียนศึกษานอกสถานที่อยู่เสมอ ซึ่งสอดคล้องกับงานวิจัยของนราภรณ์ สุระ (2555) ได้ศึกษาความคิดเห็นของครูต่อการบริหารงานวิชาการของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาศรีสะเกษ เขต 2 อำเภอห้วยทับทัน จังหวัดศรีสะเกษ ซึ่งผลการวิจัย พบว่า ในภาพรวมอยู่ในระดับมาก และเมื่อพิจารณาเป็นรายด้านพบว่า ด้านที่มีระดับความคิดเห็นมากที่สุดคือ ด้านการบริหารจัดการวิชาการ รองลงมาได้แก่ ด้านการประเมินผล และด้านการพัฒนาบุคลากรตามลำดับ และสอดคล้องกับงานวิจัยของเพชรา ชาญฟั่น (2556) ได้ศึกษาความคิดเห็นของครูผู้สอนต่อการบริหารวิชาการของผู้บริหารสถานศึกษา เครือข่าย โรงเรียนอำเภอพรหมพิราม 6 จังหวัดพิษณุโลก ซึ่งผลการวิจัยพบว่า โดยภาพรวมอยู่ในระดับมาก เมื่อจำแนกเป็นรายด้านพบว่า ด้านที่มีความคิดเห็นอันดับ1คือด้านการพัฒนาหลักสูตรสถานศึกษา อันดับที่2 คือด้านการจัดการเรียนรู้ อันดับที่3 คือด้านการจัดการนิเทศการจัดการเรียนรู้และอันดับสุดท้าย คือด้านการส่งเสริมให้มีการวิจัยเพื่อพัฒนาคุณภาพการจัดการเรียนรู้ ตามลำดับ และสอดคล้องกับงานวิจัยของศศิธร สุขศิริ (2559)ได้ศึกษาความพึงพอใจของครูที่มีต่อการบริหารงานวิชาการของกลุ่มโรงเรียนเตรียม อำเภอบางพลี สำนักงานเขตพื้นที่การศึกษาประถมศึกษาสมุทรปราการ ซึ่งผลการวิจัย พบว่า ในภาพรวมอยู่ในระดับมาก โดยด้านการบริการวิชาการแก่สังคม ในหัวข้อจัดระบบในองค์กรให้มีความเหมาะสมในการใช้เป็นสถานที่ประสานความร่วมมือในการพัฒนาวิชาการกับสถานศึกษาอื่น มีความพึงพอใจมากที่สุด รองลงมา คือ วางแผนในการสนับสนุนงานวิชาการแก่ประชาชน ครูในกลุ่มโรงเรียนอำเภอบางพลี ที่มีเพศต่างกันมีความพึงพอใจต่อการบริหารงานวิชาการของกลุ่มโรงเรียนอำเภอบางพลี สำนักงานเขตพื้นที่การศึกษาประถมศึกษาสมุทรปราการ ในภาพรวมละรายด้าน ไม่แตกต่างกันอย่างมีนัยสำคัญทางสถิติที่ระดับ .05

**2. ด้านการบริหารงบประมาณ** พบว่า โดยรวมอยู่ในระดับมาก ทั้งนี้อาจเป็นเพราะ โรงเรียนวางแผนการบริหารเงินให้เกิดประโยชน์คุ้มค่าต่อการจัดกิจกรรมการเรียนรู้ ครูและผู้ปกครองมีส่วนร่วมในการระดมทรัพยากรและการลงทุนเพื่อการศึกษา การจัดทุนการศึกษาช่วยเหลือนักเรียนอย่างเหมาะสม จัดทำกองทุนช่วยเหลือนักเรียนที่ขาดแคลน การใช้จ่ายงบประมาณที่ได้รับอย่างคุ้มค่าและจัดทำรายรับรายจ่ายและผลการดำเนินการการใช้เงินงบประมาณอย่างเปิดเผย มีการจัดสรรงบประมาณในการพัฒนาการเรียนการสอน วางแผนการใช้พัสดุอย่างคุ้มค่า ซึ่งสอดคล้องกับวิจัยของซุบรี ม่วงกุ้ง (2557) ได้ศึกษาการบริหารงบประมาณแบบมุ่งเน้นผลงานตามยุทธศาสตร์ในสถานศึกษา สังกัดสำนักงานเขตพื้นที่การศึกษาประถมศึกษาภูเก็ต ผลการวิจัย พบว่า 1) ผู้บริหารสถานศึกษาและครูมีความคิดเห็นต่อการบริหารงบประมาณแบบมุ่งเน้นผลงานตามยุทธศาสตร์ในสถานศึกษา ภาพรวมและรายด้านอยู่ในระดับมาก   
2) ผู้บริหารสถานศึกษาและครูมีความคิดเห็นต่อการบริหารงบประมาณแบบมุ่งเน้นผลงานตามยุทธศาสตร์ในสถานศึกษาแตกต่างกันตามประสบการณ์ในการทำงาน และการปฏิบัติงานในสถานศึกษาที่มีขนาดต่างกันอย่างมีนัยสำคัญทางสถิติที่ระดับ .05 แต่ไม่แตกต่างกันตามตำแหน่ง 3) ปัญหาที่พบในการบริหารงบประมาณ ได้แก่ สถานศึกษามีการกำหนด แผนงานโครงการ แต่ในทางปฏิบัติไม่สามารถปฏิบัติได้ครอบคลุมทุกด้าน ขาดการมีส่วนร่วมของบุคลากรในระดับปฏิบัติงาน ระบบการตรวจสอบภายในไม่มีอิสระ และขาดความต่อเนื่อง โดยมีข้อเสนอแนะ ได้แก่ ผู้บริหารสถานศึกษาควรกำหนดแผนงาน โครงการต่าง ๆ อย่างเป็นระบบเพื่อนำไปสู่แนวปฏิบัติจริงอย่างชัดเจน ส่งเสริมให้ทุกคนมีส่วนร่วมในการวางแผน สร้างแรงจูงใจ ตลอดจนจัดให้มีคณะกรรมการตรวจสอบ ติดตาม การจัดทำตัวชี้วัด และรายงานผลอย่างต่อเนื่อง และสอดคล้องกับงานวิจัยของกนกพร สุทธิประภา (2558) ได้ศึกษาความพึงพอใจของครูที่มีต่อการบริหารงานของผู้บริหารสถานศึกษา อำเภอกระทุ่มแบน สำนักงานเขตพื้นที่การศึกษาประถมศึกษาสมุทรสาคร โดยภาพรวมและรายด้านทุกด้าน พบว่า ครูมีความพึงพอใจอยู่ในระดับมาก โดยมีความพึงพอใจในด้านการบริหารงบประมาณมากที่สุด รองลงมาคือ ด้านการบริหารงาน และรองลงมาคือด้านวิชาการ

**3. ด้านการบริหารงานบุคคล** พบว่า โดยรวมอยู่ในระดับมาก ทั้งนี้เป็นเพราะ ครูประพฤติปฏิบัติตนเป็นแบบอย่างที่ดีแก่นักเรียน ครูมีความรับผิดชอบในการปฏิบัติหน้าที่การสอนนักเรียน ครูมีความรู้ความเข้าใจต่อพฤติกรรมของนักเรียน ครูมีความเมตตากรุณาต่อลูกศิษย์ ครูมีการจัดการดูแลช่วยเหลือนักเรียนอย่างเป็นระบบ ครูมีมนุษย์สัมพันธ์ที่ดีกับนักเรียนและบุคคลทั่วไป ซึ่งสอดคล้องกับวิจัยของปาริชาติ สติภา (2558) ได้ทำการวิจัยเรื่องการบริหารงานบุคคลของสถานศึกษา ตามความคิดเห็นของผู้บริหารสถานศึกษาและครู สังกัดสำนักงานเขตพื้นที่การศึกษามัธยมศึกษา เขต 5 ผลการวิจัย พบว่า 1) การบริหารงานบุคคลของสถานศึกษา ตามความคิดเห็นของผู้บริหารสถานศึกษาและครู สังกัดสานักงานเขตพื้นที่การศึกษามัธยมศึกษา เขต 5 ในภาพรวมและรายด้านทุกด้านอยู่ในระดับมาก 5 ด้าน เรียงลาดับค่าเฉลี่ยมากไปหาน้อย ดังนี้ (1) ด้านวินัยและการรักษาวินัย (2) ด้านการวางแผนบุคลากร และ   
(3) ด้านการประเมินของบุคลากร (4) ด้านการพัฒนาบุคลากร (5) ด้านการให้ผลตอบแทน และอยู่ในระดับปานกลาง 1 ด้าน คือ ด้านการคัดเลือกบุคลากร 2) การเปรียบเทียบการบริหารงานบุคคลของสถานศึกษา ตามความคิดเห็นของผู้บริหารสถานศึกษาและครู เมื่อจำแนกตามวิทยฐานะและขนาดสถานศึกษา แตกต่างกันอย่างมีนัยสำคัญทางสถิติที่ระดับ .05 ส่วนเมื่อจำแนกตามเพศ   
วุฒิทางการศึกษา และสถานภาพในการปฏิบัติงาน ในภาพรวมและรายด้านไม่แตกต่างกัน และสอดคล้องกับวิจัยของวราพร พันธ์โภคา (2559) ได้ศึกษาความพึงพอใจที่มีต่อการบริหารงานบุคคลในสถานศึกษาของข้าราชการครู สังกัดสำนักงานเขตพื้นที่การศึกษาประถมศึกษาศรีสะเกษ เขต 4 ผลการวิจัยพบว่า ข้าราชการครูมีความพึงพอใจต่อการบริหารงานบุคคลในสถานศึกษา สังกัดสำนักงานเขตพื้นที่การศึกษาประถมศึกษาศรีสะเกษ เขต 4 โดยรวมและรายด้านอยู่ในระดับมาก ซึ่งสอดคล้องกับวิจัยของ  
ศุภนิจ ปานประโคน (2559) ได้ศึกษาความคิดเห็นของผู้ปกครองนักเรียนที่มีต่อการบริหารงานของผู้บริหารโรงเรียนพระราม 9 กาญจนาภิเษก สำนักงานเขตห้วยขวาง สังกัดกรุงเทพมหานคร ผลการวิจัยพบว่า โดยภาพรวมอยู่ในระดับมาก ผู้ปกครองนักเรียนมีความคิดเห็นต่อการบริหารงานของผู้บริหารโรงเรียนในด้านการบริหารงบประมาณและด้านการบริหารงานบุคคลมากที่สุด รองลงมาคือ ด้านบริหารวิชาการ และอันดับสุดท้าย คือ ด้านการบริหารทั่วไป

4**. ด้านการบริหารทั่วไป** พบว่า โดยรวมอยู่ในระดับมาก ทั้งนี้อาจเป็นเพราะ โรงเรียนมีอาคารสถานที่แข็งแรงมั่นคงและเพียงพอสำหรับนักเรียน จัดสภาพแวดล้อมเหมาะสมกับการจัดการเรียนรู้ โรงเรียนมีมาตรการด้านการรักษาความปลอดภัยของนักเรียน เปิดโอกาสให้ผู้ปกครอง  
มีส่วนร่วมในการสนับสนุนกิจกรรมของโรงเรียน โรงเรียนจัดสวัสดิการเพื่อช่วยเหลือนักเรียนและผู้ปกครอง เช่น การจัดหาทุนการศึกษาให้นักเรียนรวมทั้งการให้ความช่วยเหลือในด้านต่าง ๆ แก่นักเรียนและผู้ปกครอง และนำความคิดเห็นหรือข้อเสนอแนะของผู้ปกครองและชุมชนมาดำเนินการปรับปรุงพัฒนาของโรงเรียน ซึ่งสอดคล้องกับงานวิจัยของขวัญฤดี เอี้ยวเล็ก (2558) ได้ศึกษาความพึงพอใจของบุคลากรที่มีต่อการบริหารงานของผู้บริหารสถานศึกษา โรงเรียนเทศบาลบ้านบางเหนียว จังหวัดภูเก็ต ผลการวิจัยพบว่า โดยภาพรวมอยู่ในระดับมาก เมื่อพิจารณารายด้านมีความพึงพอใจอยู่ในระดับมากโดยมีความพึงพอใจในด้านบริหารทั่วไปมากที่สุดรองลงมาคือด้านงบประมาณด้านสัมพันธ์ชุมชนและอันดับสุดท้ายคือ ด้านงานส่งเสริมคุณภาพการจัดการศึกษาเนื่องจากทางผู้บริหารมีการบริหารจัดการงานในแต่ละด้าน โดยมีการบริหารงานตามแผนงานมีการกำหนดแผนปฏิบัติงานที่ชัดเจนและมีการปฏิรูปการศึกษาโดยยึดผู้เรียนเป็นสำคัญและมีการกระจายอำนาจในการบริหารการศึกษาในแต่ละระดับชั้นมีการเพิ่มเทคโนโลยีและข้อมูลข่าวสารที่ทันสมัยปรับเปลี่ยนองค์กรให้เป็นองค์กรยุคอิเล็กทรอนิกส์ เพื่อตอบสนองกับสภาพสังคมที่เปลี่ยนเพราะฉะนั้นในการปฏิบัติงานต่างๆจะดำเนินไปอย่างราบรื่น และสอดคล้องกับงานวิจัยของสิรินทรา เกี้ยวสุวรรณ์ (2559) ได้ศึกษาวิจัยความพึงพอใจของผู้ปกครองต่อการบริหารงานทั่วไปของศูนย์พัฒนาเด็กเล็กบ้านท่าเรือใหม่ ผลการวิจัยพบว่า โดยภาพรวมอยู่ในระดับมากเมื่อพิจารณารายด้านมีความพึงพอใจอยู่ในระดับมากได้แก่ ด้านอาคารสถานที่และสิ่งแวดล้อมมากที่สุด รองลงมาคือ ด้านการมีส่วนร่วมและการสนับสนุนจากทุกภาคส่วนและอันดับสุดท้ายคือ ด้านวิชาการเนื่องมาจากปัจจุบันรัฐบาลให้ความสำคัญกับการจัดการศึกษาสำหรับเด็กปฐมวัยมากขึ้นทำให้ผู้ปกครองเห็นความสำคัญในด้านการศึกษาของบุตรหลานมากขึ้นจึงมีความต้องการที่จะส่งบุตรหลานเข้ารับการศึกษาในศูนย์พัฒนาเด็กเล็กเพื่อเตรียมความพร้อมก่อนเข้ารับการศึกษาในระดับต่อไป

**ข้อเสนอแนะ**

**ข้อเสนอแนะเพื่อการปฏิบัติ**

จากผลการวิจัย พบว่าความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน โดยรวมทั้ง 4 ด้าน อยู่ในระดับมาก ซึ่งผู้วิจัยได้มีข้อเสนอแนะข้อที่ควรนำมาพัฒนาในการบริหารงานโรงเรียนให้มีประสิทธิภาพสูงขึ้น จึงนำผลการวิจัยดังกล่าวเพื่อการปฏิบัติดังต่อไปนี้

1. ด้านการบริหารวิชาการ ผู้บริหารควรจัดให้มีการส่งเสริมความรู้ด้านวิชาการแก่ชุมชน เพื่อตอบสนองความต้องการในการพัฒนาทักษะชีวิตและคุณภาพของประชาชนในท้องถิ่นให้ความรู้ เช่น กิจกรรมแนะแนวสัญจรเป็นการแนะนำให้ชุมชนได้ทราบถึงการบริหารจัดการเกี่ยวกับลักษณะการจัดการการเรียนการสอน และกิจกรรมเยี่ยมบ้านนักเรียนเพื่อเป็นการส่งเสริมครูและผู้ปกครองได้ร่วมกันคิดเพื่อช่วยเหลือนักเรียนในด้านการเรียนและพฤติกรรมนักเรียน

2. ด้านการบริหารงบประมาณ ผู้บริหารควรจัดให้มีการระดมทรัพยากรและทุนการศึกษา สนับสนุนการจัดการศึกษา เพื่อให้เกิดประโยชน์สูงสุดต่อการจัดการศึกษาให้แก่นักเรียน เช่น จัดหาทุนประเภทต่างๆโดยขอสนับสนุนจากครู ผู้ปกครอง และผู้มีอุปการะคุณภายนอกโรงเรียนเพื่อช่วยเหลือนักเรียนที่ผู้ปกครองมีฐานะยากจนได้อย่างทั่วถึง

3. ด้านการบริหารงานบุคคล ผู้บริหารควรให้ความสำคัญกับด้านการสร้างขวัญกำลังใจและเสริมสร้างประสิทธิภาพในการปฏิบัติงานของครู บุคลากร เพื่อให้ครูสามารถใช้เป็นแนวทางในการพัฒนาตนเองให้เป็นผู้มีความสัมพันธ์ที่เหมาะสมกับอาชีพครู เช่น ผู้บริหารมอบของขวัญวันเกิดให้แก่ครูเพื่อเป็นการสร้างขวัญกำลังใจให้กับครู มอบรางวัลให้ครูในกลุ่มสาระการเรียนรู้ที่สามารถเพิ่มผลสัมฤทธิ์สูงขึ้นจากการสอบวัดความรู้ระดับชาติ (O-NET)   
เป็นต้น

4. ด้านการบริหารทั่วไป ผู้บริหารควรให้ความสำคัญกับการจัดทำสำมะโนผู้เรียนให้สามารถนำข้อมูลมาใช้ได้อย่างมีประสิทธิภาพ เพื่อจัดห้องเรียนให้เหมาะสมและเพียงพอกับจำนวนนักเรียน เช่น การจัดห้องเรียนให้เพียงพอกับนักเรียน จำนวนนักเรียนเหมาะสมกับขนาดห้องเรียนและจัดสภาพแวดล้อมในห้องเรียนให้น่าอยู่เพื่อส่งผลให้นักเรียนได้เรียนอย่างมีความสุข

**ข้อเสนอแนะเพื่อการวิจัยในครั้งต่อไป**

1. ควรมีการเปรียบเทียบความความคิดเห็นของการบริหารงานโรงเรียน โดยจำแนกตามเพศ จำนวนอายุราชการ และวุฒิการศึกษา

2. ควรมีการศึกษาความคิดเห็นการบริหารงานโรงเรียนในหลายกลุ่ม เช่น ครู นักเรียน ผู้ปกครองและคณะกรรมการสถานศึกษาขั้นพื้นฐาน

**กิตติกรรมประกาศ**

สารนิพนธ์ เรื่อง ความคิดเห็นของครูต่อการบริหารงานโรงเรียนรัตนโกสินทร์สมโภชบางขุนเทียน ครั้งนี้ สำเร็จลุล่วงด้วยความอนุเคราะห์และคำปรึกษาจากบุคคลหลายฝ่ายโดยเฉพาะผู้ช่วยศาสตราจารย์ ดร.วิเชียรอินทรสมพันธ์, ผู้ช่วยศาสตราจารย์ ดร.กฤษดา ผ่องพิทยา, ผู้ช่วยศาสตราจารย์ ดร.นิรันดร์ สุธีนิรันดร์, รองศาสตราจารย์ ดร.มณี เหมทานนท์, ดร.พนัส จันทร์ศรีทอง และดร.อัจฉรา ผ่องพิทยา   
ที่ได้ให้ความเมตตาสละเวลาให้คำแนะนำ และข้อคิดเห็นตลอดจนตรวจแก้ไขข้อบกพร่องต่างๆ ในการดำเนินการวิจัยจนเป็นผลสำเร็จ

ขอขอบพระคุณคณาจารย์มหาวิทยาลัยราชภัฎบ้านสมเด็จเจ้าพระยาทุกท่านที่ได้ให้ความรู้ประสบการณ์ที่เป็นแนวทางในการวิจัยครั้งนี้

ขอขอบพระคุณคณะผู้เชี่ยวชาญทุกท่านที่กรุณาตรวจแก้ไขและให้คำแนะนำที่เป็นประโยชน์ในการสร้างเครื่องมือวิจัยให้สมบูรณ์ ขอขอบคุณผู้บริหารและคณะครูอิสลามวิทยาลัยแห่งประเทศไทย   
ที่ให้ความร่วมมือรวบรวมแบบสอบถามส่งกลับคืนได้อย่างสมบูรณ์

ขอขอบพระคุณผู้บริหารและคณะครูโรงเรียนรัตนโกสินทร์สมโภชบางขุนเทียน ที่ให้ความกรุณาให้ข้อมูลในการทำการวิจัยครั้งนี้ให้สำเร็จลุล่วงไปด้วยดี

ขอขอบพระคุณว่าที่ร้อยตรีศรายุทธ ภูถาวร, เด็กชายศตคุณ ภูถาวร และเด็กชายศุภพิชญ์ ภูถาวร ที่ช่วยเหลือ ส่งเสริม สนับสนุน และให้กำลังใจแก่ผู้วิจัยจนประสบผลสำเร็จ

สุดท้ายนี้ผู้วิจัยขอน้อมระลึกถึงพระคุณอันสูงสุดของบิดา มารดา ผู้เป็นแรงบันดาลใจให้การอบรมสั่งสอนปลูกฝังความใฝ่รู้ในการศึกษา พร้อมทั้งให้ลังใจขอกราบขอบพระคุณ อาจารย์ทุกท่านที่ได้อบรมสั่งสอนถ่ายทอดความรู้ ช่วยเหลือ ส่งเสริม สนับสนุน และให้กำลังใจแก่ผู้วิจัยจนประสบผลสำเร็จ

ศิริลักษณ์ ภูถาวร

**เอกสารอ้างอิง**

กนกพร สุทธิประภา. (2558). **ความพึงพอใจของครูที่มีต่อการบริหารงานของผู้บริหารสถานศึกษา อำเภอกระทุ่มแบน สำนักงานเขตพื้นที่การศึกษาประถมศึกษาสมุทรสาคร**. ค้นเมื่อวันที่ 16 เมษายน 2560. จาก http://www.edu-journal.ru.ac.th/index.php/abstractData/viewIndex/27.ru

ขวัญฤดี เอี้ยวเล็ก. (2558). **ความพึงพอใจของบุคลากรที่มีต่อการบริหารงานของผู้บริหารสถานศึกษา โรงเรียนเทศบาลบ้านบางเหนียว จังหวัดภูเก็ต**. ค้นเมื่อวันที่ 16 พฤษภาคม 2560. จากhttp://www.edu-journal.ru.ac.th/AbstractPdf/2558-2-6\_1476012858\_5.5624478539.pdf

ซุบรี ม่วงกุ้ง. (2557). **การบริหารงบประมาณแบบมุ่งเน้นผลงานตามยุทธศาสตร์ในสถานศึกษา สังกัดสำนักงานเขตพื้นที่การศึกษาประถมศึกษาภูเก็ต**. วิทยานิพนธ์ศึกษาศาสตรมหาบัณฑิต สาขาการบริหารการศึกษา มหาวิทยาลัยหาดใหญ่.

นราภรณ์ สุระ. (2555). **ความคิดเห็นของครูต่อการบริหารงานวิชาการของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาศรีสะเกษ เขต 2 อำเภอห้วยทับทัน จังหวัดศรีสะเกษ**. รัฐประศาสนศาสตรมหาบัณฑิต (สาขาวิชารัฐประศาสนศาสตร์)มหาวิทยาลัยอุบลราชธานี.

บุญชม ศรีสะอาด. (2545). **หลักการวิจัยเบื้องต้น.** กรุงเทพฯ : สุรีวิริยสาส์น.

ประทุมทิพย์ แก้วทองคำ. (2557). **ความพึงพอใจของครูผู้สอนต่อการบริหารสถานศึกษาของวิทยาลัยเทคโนโลยีบางละมุงอินเตอร์-เทค**. ค้นเมื่อวันที่ 10 เมษายน 2560. จาก http://pvca-ri.com/myfile/170116123148\_1.pdf

ปาริชาติ สติภา (2558). **การบริหารงานบุคคลของสถานศึกษาตามความคิดเห็นของผู้บริหารสถานศึกษาและครูสังกัดสำนักงานเขตพื้นที่การศึกษามัธยมศึกษา เขต 5.** บทความวิทยานิพนธ์ครุศาสตรมหาบัณฑิต สาขาการบริหารการศึกษา มหาวิทยาลัยราชภัฏเทพสตรี.

เผด็จ ขอบรูป. (2552, ตุลาคม). ปัญหาการบริหารงานโดยใช้โรงเรียนเป็นฐานของสถานศึกษาขั้นพื้นฐานสังกัดสำนักงานเขตพื้นที่การศึกษาปทุมธานี. **วารสารบัณฑิตศึกษามหาวิทยาลัยราชภัฏวไลยอลงกรณ์ ในพระบรมราชูปถัมภ์**, 3(3), 32.

เพชรา ชาญฟั่น. (2556). **ความคิดเห็นของครูผู้สอนต่อการบริหารวิชาการของผู้บริหารสถานศึกษา เครือข่าย โรงเรียนอำเภอพรหมพิราม 6 จังหวัดพิษณุโลก**. ค้นเมื่อวันที่ 26 เมษายน 2560. จาก http://www.thongsook.ac.th/main/fac\_page.php?mod=FacultyOfGrad&file=research\_  
view&itemId=642&block=

ภัทรมน อินไหม. (2558). **ความคิดเห็นของครูที่มีต่อการบริหารงานของผู้บริหารสถานศึกษาของโรงเรียนกะทู้วิทยา สังกัดเขตพื้นที่การศึกษามัธยมศึกษา เขต 14.** ค้นเมื่อวันที่ 10 พฤษภาคม 2560 จาก http://www.edu-journal.ru.ac.th/AbstractPdf/2558-2-6\_1476013172\_13.5624478547.pdf

ลัดดาวัลย์ ใจไว. (2558). **ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสา นักงานเขตพื้นที่การศึกษาประถมศึกษาชลบุรี เขต 3**. งานนิพนธ์ การศึกษามหาบัณฑิต สาขาวิชาการบริหารการศึกษา มหาวิทยาลัยบูรพา.

วราพร พันธ์โภคา. (2559, มกราคม-เมษายน). ความพึงพอใจที่มีต่อการบริหารงานบุคคลในสถานศึกษาของข้าราชการครู สังกัดสำนักงานเขตพื้นที่การศึกษาประถมศึกษาศรีสะเกษ เขต 4. **วารสารบริหารการศึกษาบัวบัณฑิต**, 16(1)

ศศิธร สุขศิริ. (2559). **ความพึงพอใจของครูที่มีต่อการบริหารงานวิชาการของกลุ่มโรงเรียนเตรียม อำเภอบางพลี สำนักงานเขตพื้นที่การศึกษาประถมศึกษาสมุทรปราการ**. ค้นเมื่อ 12 พฤษภาคม 2560 จาก http://www.edu-journal.ru.ac.th/AbstractPdf/2559-2-1\_1475662673\_4.5714470249.pdf

ศุภนิจ ปานประโคน. (2559). **ความคิดเห็นของผู้ปกครองนักเรียนที่มีต่อการบริหารงานของผู้บริหารโรงเรียนพระราม 9 กาญจนาภิเษก สำนักงานเขตห้วยขวาง สังกัดกรุงเทพมหานคร**. ค้นเมื่อวันที่ 7 พฤษภาคม 2560. จากhttp://www.edu-journal.ru.ac.th/AbstractPdf/2559-2-1\_1475834438\_4.5714470614.pdf

สิรินทรา เกี้ยวสุวรรณ์. (2559). **ความพึงพอใจของผู้ปกครองต่อการบริหารงานทั่วไปของ**

**ศูนย์พัฒนาเด็กเล็กบ้านท่าเรือใหม่**. ค้นเมื่อวันที่ 10 พฤษภาคม 2560 จาก http://www.edu-journal.ru.ac.th/index.php/abstractData/viewIndex/156.ru

1 นิ้ว

1 นิ้ว